《雨霁庭药芬郁》
明代·徐祯卿

炎曦代暮节，溽景布萋阴。迎风抗高馆，疏牖匝重林。

百卉熙嘉月，洽土重丰霖。中庭始及霁，芳蕤忽以森。

即事寡喧垢，投足类幽深。朝艺植余杖，时还散我襟。

处世常希寂，委顺故怡心。何必东山下，考筑始投簪。

作者简介：徐祯卿（1479－1511）字昌谷，一字昌国，汉族，吴县（今江苏苏州）人，祖籍常熟梅李镇，后迁居吴县。明代文学家，被人称为“吴中诗冠”，是吴中四才子（亦称江南四大才子）之一。因“文章江左家家玉，烟月扬州树树花”之绝句而为人称誉。